Regular expression(简称 regexp,regex 或者 RE,台译正规表式),系指一种描述想揾乜嘢特定嘅字串嘅一种公式,用呢种公式可以喺一段字符当中揾出某串特定嘅字符,好似系[1]
^The(揾出以 The 做开头嘅字符串)
狭义上,正规表式指喺1951年由数学家 Stephen Cole Kleene 发明嘅版本[2],喺呢个版本嘅正规表式,净系有串连,分组(括弧),交替(∪,而今一般写 |)同重复(*,叫做 Kleene star).意思同而今一般嘅理解有啲唔同,亦都唔系用来揾字串.狭义嘅正规表式嘅数学基础系集,而佢描述嘅其实系有限状态机,而且对应嘅系决定性有限状态机[3]:69-70.
广义上,喺现实当中(例如程式编写)实际用嘅正规表式好多时都加入咗好多非决定性嘅元素同其他功能,狭义上并唔 "正规".现实中经常用到嘅正规表式包括写咗入 ISO/IEC 9945-2(POSIX)标准嘅𠮶几种,Perl 自己嘅𠮶套同衍生出来嘅 "Perl 相容正规表式"(PCRE,包括 InDesign 嘅 "GREP 样式" 功能),同 Javascript 嘅正规表式等等.